JY LEES NOU KYK: 7de Laan se Esti verklap geslag van eersteling!
Die ooievaar is omtrent bedrywig! Reandi Grey, wat die rol van Esti in 7de Laan vertolk, en haar man, Dewald, het onlangs aangekondig hul eersteling is op pad.
Die gelukwensinge het ingestroom nadat Reandi (30) op Instagram onthul het ’n "mini-Grey" is op pad. En nou is dit amptelik: Hulle verwag ’n dogtertjie, verklap sy aan Huisgenoot.
"Geseënd, geseënd, geseënd! Om te weet die Here vertrou ons om ouers te wees van een van sy kinders is die ongelooflikste eer, blydskap en verantwoordelikheid wat ons ooit sal hê. Ons is heeltyd aan die beplan en droom oor ons kleine geskenkie," vertel Reandi.
Die aktrise het in September uitgevind sy is swanger – en dit net 20 minute voor sy op stel moes gaan. "My gedagtes was orals behalwe op daardie stel, en dit het alles in my gevat om nie die hele tyd in trane uit te bars of aan die lag te gaan van opgewondenheid nie,” vertel Reandi, wat in die Laan ma speel vir ’n tienerseun, Thomas.
Birthday bump! ???????? Best present I could have ever even dreamed of! All praise to God!! I dreaded the big 30. But this morning I woke up with an enormous feeling of utter thankfulness. Blessing upon blessing, opportunity upon opportunity, has made my 20’s the best I could have ever asked for. Age is but a number, but life experience is so much more. SO MUCH LOVE to each and everyone who was and is part of my amazing journey!! . . . #birthday #birthdaybump #pregnant #bregnantbelly #20weekspregnant #big30 #lifeexperience #milestone #thankful
A post shared by Reandi grey (@cheerfullygrey) on Jan 10, 2019 at 6:33am PST
Reandi was ook baie kreatief toe sy die swangerskapnuus aan haar man, Dewald, onthul het. "Ek het ons een spaarkamer se deur toegemaak met danger tape, met 'n bord wat lees 'Nursery under construction. Occupation date: June 2019,'” vertel sy.
Dewald was vir ’n paar oomblikke omtrent stomgeslaan, vertel sy. Maar toe hy besef wat aangaan, het hy van oor tot oor geglimlag. En vier maande later sit hy steeds met daardie groot glimlag, grap die aktrise.
Hoe rooier hoe mooier. Quiz night in die Laan. Hilda se Bobaas-breinbokse! . . . #7delaan #quiz #mycolleaguesarecoolerthanyours #vince #connie #esti #stresti #alexa #onset #quiznight #actress?? #actor #bobaas #breinbokse #colleagues #friends #Q&A
A post shared by Reandi grey (@cheerfullygrey) on Jul 9, 2018 at 5:51am PDT
Die emosies loop hoog in die Grey-huishouding nadat hulle uitgevind het hulle verwag ’n dogtertjie. Hul pienkvoet word na verwagting in Junie gebore.
I want to travel the world with you, catch sunsets, kiss you on top of every mountain we climb, take pictures with you, watch the stars in an empty field, run through rain and get lost together. It won't matter where we will end up, as long as we are together. Love you so much @deef_shift. #thegreylife #LET'SGO #husband #soulmate #run #travel #see #world #wonderlust #sunsets #kiss #mountains #takepictures #rain #dream #watch #experience #travelpartner #fun #live #laugh #together #stars #moon #sunrise #getlosttogether #love #inlove
A post shared by Reandi grey (@cheerfullygrey) on Jun 12, 2018 at 1:07am PDT
Die paartjie, wat vir sowat ’n jaar en ’n half getroud is, trek nou in hul nuwe huis in Johannesburg in en beplan om binnekort die babakamer in te rig.
Hunker sy na enige snaakse kossoorte tydens haar swangerskap? Vir iemand wat nooit sterk kos eet nie, is Jalapeno-poppers bo-aan haar lys, vertel Reandi. "Skielik is enige kos sonder 'n branderigheidjie sommer vervelig," sê sy.
En as daar enigiets is wat sy vir die kleinding kan sê, wat sal dit wees? "Onthou die komplimente, vergeet die beledigings. Geniet die fleur en skoonheid van jonk wees. Jy is net een keer daar en dit gaan so vinnig verby."
A post shared by Reandi grey (@cheerfullygrey) on Feb 25, 2018 at 4:46am PST
Sy is opgewonde om ma te word. "Om die ma van my wonderlike man se kind te wees; om die ma van my ma en pa se kleinkind te wees; om die ma van 'n kind te wees wat die Here aan ons gegee het . . . daar is geen woorde nie. Net dankbaarheid."
Die gelukkige paartjie meen niks in hul huwelik het verander noudat hul kleinding op pad is nie, maar toe haar magie begin wys, het dit meer van ’n werklikheid vir albei van hulle geword.
•New Year • New Hair • New Nails • New Jewels •2019 for the win! ?? Thanx @hallojane_sa @flowhairdesigns @schwarzkopf @biosculpturebyshanel / / / #balayage #balayageombre #balayagehighlights #blondeorbrunette #rednails #flowerjewelry #newyear #2019 #2019forthewin #floral #newthings
A post shared by Reandi grey (@cheerfullygrey) on Jan 9, 2019 at 7:14am PST
"Dit bring ’n mens vir seker nader aan mekaar. Om te weet julle het iets saam geskep en gaan saam die grootste verantwoordelikheid deel wat enige mens kan hê, versterk beslis die band tussen man en vrou. Ons is ongelooflik gelukkig."
Meer oor: bekendes| ooievaar| baba| aktrise| verwag| 7de laan| swangerskap| swanger